cyanic-selkie/wikianc huggingface dataset:
Gravitasjon
Relativistisk gravitasjonslov
Dermed vil den geodetiske ligningen forenkles og går over til å bli Newtons bevegelsesligning i gravitasjonspotensialet Φ. Newtons gravitasjonsteori er ikke feil, men bare gyldig under det man kaller dagligdagse forhold. Einsteins teori har et mye større gyldighetsområde og forklarer ikke bare gravitasjon, men gir oss et helt nytt verdensbilde.
Gravitasjonsstråling
Einsteins feltligning er ikke-lineær på den måten at en gitt energi-impulstensor gir opphav til en metrisk tensor. Men denne påvirker også energi-impulstensoren som igjen vil modifisere metrikken. Og slik fortsetter det på samme måte slik at ligningen vanligvis er uhyre vanskelig å løse.
Et viktig unntak opptrer når den metriske forandringen av tidrommet er meget liten. Da vil metrikken ha formen
hvor ημν er Minkowski-metrikken og gravitasjonelle perturbasjonen hμν << 1. Med denne antagelsen samt friheten man har til å velge koordinater, kan feltligningen forenkles og skrives på den linære formen
utenfor kilden som gir opphav til energi-impulstensoren. Dette resultatet er den vanlige bølgeligningen som viser at perturbasjonen brer seg i tidrommet som en gravitasjonsbølge. I motsetning til en harmonisk, elektromagnetisk bølge som har en dipolkarakter, har denne en «kvadrupolkarakter» med svingninger i to vinkelrette plan som skjærer hverandre i bølgens utbredelsesretning.
Bølgeligningen for gravitasjonsstråling viser at den brer seg ut i Universet med samme hastighet som lys. Dette er som forventet i en relativistisk teori. Men ut fra observasjonen av et gravitasjonsbølgeflash den 17. august 2017 som skyldes sammensmeltning av to nøytronstjerner, kunne dette også for første gang bli bekreftet med meget stor nøyaktighet.
M3 Grease Gun
M3 Grease Gun (United States Submachine Gun, Cal. .45, M3) er en amerikansk maskinpistol i kaliber .45 ACP.
Den ble tatt offisielt i bruk av US Army 12. desember 1942 for å erstatte M1 (Thompson) maskinpistolen. Våpenet ble designet av G. Hyde, mens F. Sampson, General Motors Inlands sjefsingeniør, sto for tilrettelegging og produksjon. Kallenavnet «Grease Gun» (fettpistol) kommer fra likheten med verktøyet av samme navn. M3 er helautomatisk med masseretardert sluttstykke som skyter fra åpent sluttstykke.
Pantheon (Roma)
Pantheon, Alle guders tempel, er en av de best bevarte bygninger og mest betydningsfulle monumenter fra den romerske keisertidsarkitektur. Den ble trolig bygget i 120-årene av keiser Hadrian. Den norske forskeren Lise Hetland har disputert på at bygget ble reist av betong med teglsteinforskalling (opus testaceum) stemplet i årene 114, 115 og 116, og hun mener at det kan være reist under keiser Trajan, ikke keiser Hadrian som man tidligere hevdet. Senere ble Pantheon utbedret av Septimius Severus ca. 200.
Historie
En dedikasjon oppgir Agrippa, Augustus' svigersønn som byggherre i år 27 f.Kr., men denne bygningen er helt forsvunnet, selv om en inskripsjon på fasaden fremdeles forteller at det var «Marcus Agrippa, sønn av Lucius, reiste dette i sitt tredje konsulat». I år 80 ble det ødelagt, gjenoppbygd under Domitian, ødelagt av lynnedslag i år 110, og deretter gjenoppbygd igjen. I år 609 fikk pave Bonifatius VI Pantheon som gave av den bysantinske keiser Fokas. Bygningen ble innviet som Maria-kirke 13. mai. I den anledning sørget paven for å lagre 28 vognlass med relikvier fra kristne martyrer i Pantheons katakomber, og tempelets navn var nå «Santa Maria ad Martyres». Innvielsesdagen, 13. mai 609 eller 610, ble feiret som en årlig martyrfest inntil pave Gregor III flyttet den til 1. november, hovedsakelig fordi høsten med sine velfylte matlagre er en bedre tid for bespisning av store pilegrimsflokker; men først i 835 krevde pave Gregor IV at Ludvig den fromme skulle innføre allehelgensdag i hele sitt kongerike (Frankrike, Tyskland og den nordlige delen av Spania).
I 663 fjernet den bysantinske keiser Constans II de forgylte taksteinene. Gregor III dekket taket med bly i stedet. Da Bernini lagde sine snodde søyler til høyalteret i Peterskirken i 1632, lot pave Urban VIII smelte om bronsebjelker fra Pantheons forhall. At bygningen ennå står, skyldes rett og slett at den ble vigslet til kirke i 609/10. Like fullt ble den utvendige marmor-bekledningen fjernet i middelalderen.
Konstruksjon
Pantheon er sammensatt av to bygningselementer, en søylefasade (forhall) med en klassisk tempelgavl av den tradisjonelle typen med arkitrav og en kuppelformet sylinder. Den siste er bygget i typisk, romersk materiale: opus testaceum (betong med teglforskalling). Ytterveggene var opprinnelig marmorkledte. Kuppelen har samme diameter som høyde (43,30 meter) og er innebygget i muren slik at bare den øverste delen er synlig utenfra. Kuppelen er den største som ble reist i romertiden overhodet. Da arkitekten Filippo Brunelleschi skulle tegne kuppelen til Firenzes domkirke mer enn tusen år senere, klatret han, skjult av nattemørket, opp på Pantheons tak for å studere bygningsteknikken, og etter Firenze-domen kom Michelangelos kuppel i Peterskirken. Bak tempelgavlen er en søylebåret forhall som oppleves utadvendt.
Pantheon er en gravplass for kunstnere, maleren Rafael ligger begravd her. Over hans grav står en statue av jomfru Maria av kunstneren Lorenzetto og utstyrt med ansiktstrekkene til Rafaels forlovede, Maria Bibbiena. Også Italias konger etter 1870 ligger gravlagt her - Vittorio Emanuele II og Umberto I med sin dronning Margherita. Årsaken er det dårlige forholdet mellom stat og kirke etter Italias forening, slik at paven ikke ønsket å stille hovedkirkene til rådighet som gravsted for kongene. I stedet ble Pantheon tatt i bruk.
Interiøret
Inne i rotunden finner vi verdens største uarmerte betonghvelv med en diameter på 43,30 meter. Sylinderen er oppdelt i to soner, en nedre som er rikt artikulert og en strengere øvre som leder til kassettetaket i kuppelen. Totalhøyden er lik diameteren, 43,30 meter.
Llazar Fundo
Llazar Fundo (født 20. mars 1899 i Korçë, død 20. september 1944 i Kukës) var en albansk sosialist, journalist og forfatter.
Pantheon (Roma)
Interiøret
I den nedre sonen er det syv nisjer, en hovednisje og tre mindre på hver side av den. Opprinnelig stod det statuer av de syv planetgudene her, en i hver nisje, mens en åttende nisje rommer bronseporten fra Hadrians tid, som fremdeles tjener som inngangsdør. Hver dag klokken tolv lager solen en lyssirkel rett over inngangsdøren.
Llazar Fundo
Han ble født inn i en kjøpmannsfamilie av valakisk herkomst. Etter det franskspråklige gymnaset i Thessaloniki studerte han rettsvitenskap i Paris. Tilbake i Albania ble Fundo involvert i flere kommunistiske organisasjoner, men måtte flykte til Wien etter at Fan Nolis regjering ble styrtet i 1924. I Wien arbeidet han i tilknytning til Komintern, og oppholdt seg en periode i Sovjetunionen. Fundo distanserte seg fra stalinismen, og kom tilbake til Albania i 1938 med sikte på å etablere et sosialdemokratisk parti. I 1941 ble han arrestert av den italienske okkupasjonsmakten og deportert til Ventotene. Etter løslatelsen i 1943 dro han til Kosovo for å slutte seg til den albanske motstandsbevegelsen. I 1944 ble han fanget og anklaget for å være desertør og trotskist av albanske kommunister, som slo ham i hjel.
Pantheon (Roma)
Interiøret
Øvre sone har tolv mellomrom mellom de falske vinduene. Dette er også et kosmisk tall og viser til de tolv tegnene i zodiaken som må ha stått her. Det meste av denne sonen er rekonstruksjoner fra det 18. århundre med grunnlag i tegninger fra renessansen.
Rommet har bare én lyskilde, nemlig et rundt lysøye (oculus), som er 9 meter i diameter, midt i kuppelen. Det kan være et solsymbol.
For at vannet som regnet førte inn i bygningen via hullet i taket skulle bli drenert bort, er gulvet svakt buet med høyeste punkt i senter.
Taket i paviljongen på Utsikten i Frognerparken i Oslo er en malt kopi av taket i Pantheon i Roma.
Barkespade
Barkespade er et grovt verktøy for å flekke barken av trær med håndkraft. Barkespaden består av et flatt jern montert på et skaft.
Bladet var oftest rett, siden buet blad ga dårligere styring. Det var forskjell på barking sommerstid og på vinteren. Sommerstid kunne en ha barkespader med lengre skaft (110–120 cm) og lettere vekt på selve barkespaden uten skaft (0,5 - 0,7 kg). Vinterstid var gjerne vekten 0,7–1 kg og lengden på skaftet ned mot 90 cm.
Den var alminnelig i skogbruk før i tiden, og til en viss grad i bruk så seint som på 70-tallet. I dagens skogbruk fjernes barken maskinelt.
Glattbiller
Glattbiller (Phalacridae) er en familie av små, mørke, glatte og blanke biller. De kan ligne på mycelbiller (Leiodidae), men skiller seg klart fra disse på formen på antennene. Man finner dem oftest på blomster, der de spiser pollen. Noen arter lever av rustsopper. Det er funnet elleve arter i Norge.
Utseende
Små (1 – 3,3 mm), ovale, blanke og glatte biller. Hode, brystskjold og dekkvinger danner en jevn kurve. På farge er de oftest mørkt brunlige eller svarte. Sidekantene på brystskjoldet og dekkvingene er markerte og noe avflatede. Oversiden er sterkt hvelvet, undersiden flat. Hodet er temmelig stort og bredt med lite utstående fasettøyne. Antennene varierer i lengde, men er aldri spesielt lange, de består av 11 ledd og ender i en tre-leddet kølle. Brystskjoldet (pronotum) er mye bredere enn langt uten tydelig punktering. Dekkvingene er jevnt rundet tilspisset bakover, vanligvis uten tydelige punktrekker. På hver side av midtsømmen er det en påfallende, dyp sømstripe i alle fall i den bakerste delen. Beina er korte, føttene er fem-leddete, men det fjerde leddet er svært lite slik at det ser ut som fire ledd. I alle fall ett av fotleddene er tolappet.
Levevis
Både larver og voksne biller kan finnes på blomster, særlig av planter i kurvplantefamilien (Asteraceae), spesielt på litt fuktige steder. De spiser pollen. Artene i slekten Phalacrus er knyttet til rustsopper, som er parasitter på ulike slags planter. De spiser soppenes sporer. En vanlig art er Phalacrus substriatus, som lever på rustsopper som angriper starr (Carex spp.) på myrer.
Systematisk inndeling / norske arter
thumb|300px| Phalacrus caricis thumb|300px| Stilbus testaceus Det er registrert 638 arter, fordelt på 52 slekter. Denne oversikten har fokus på de norske artene.
Eksterne lenker
Diverse arter fra Bugguide:
Frantz Fanon
Hans verker har hatt innflytelse på postkolonial forskning, kritisk teori - spesielt kritisk raseteori -, og marxisme. Som intellektuell var Fanon en politisk radikal, pan-afrikanist og marxistisk humanist, som var opptatt av kolonialismens psykopatologi, og de menneskelige, sosiale, samfunnsmessige og kulturelle konsekvenser av avkolonialiseringen. I løpet av sitt arbeid som lege og psykolog, støttet Fanon Algeries uavhengighetskrig fra Frankrike, og var medlem av Algeriske nasjonale frigjøringsfront. I mer enn fire tiår har livet og verkene til Frantz Fanon inspirert bevegelser i Palestina, Sri Lanka, USA og Sør-Afrika.
Biografi
Frantz Fanon ble født 20. juli 1925 på Martinique, som den gang var en fransk koloni i Vestindia, eller Antillene. Han vokste opp i en svart middelklassefamilie i hovedstaden Fort-de-France, og var en av de svært få svarte på øya som fikk gå på gymnaset. I boken Peau Noir, Masques blancs (Svart hud, hvite masker) beskriver han skolegangen som preget av tvetydighet. På ene siden opplevde Fanon og de andre svarte elevene en følelse av fransk og hvit overlegenhet. På den andre siden fikk de gjennom undervisningen en følelse av at de gjennom sin utdannelse ble del av denne veldige sivilisasjonen som brakte frihet og sannhet til verdens «underlegne» og «ville raser» - noe som førte til identifikasjon med det hvite mennesket og den franske kulturen. Preget av denne ambivalensen meldte han seg i 1944 inn i den franske hæren, nitten år gammel, for å bekjempe nazismen.
Fanon ble stasjonert i Algerie, og herfra sendt over Middelhavet for å ta del i landgangen ved Saint Tropez og frigjøringen av Sør-Frankrike. Han ble såret og dekorert med det franske krigskorset (Croix de Guerre) for sitt mot. Det var først her, under felttogene i Frankrike, at Fanon virkelig møtte rasisme på nært hold. Han oppdaget at han for franskmennene først og fremst var «neger», uansett utdannelse, profesjon eller personlige egenskaper. «Når noen liker meg, sier de til meg at det er på tross av min hudfarge. Når de misliker meg, påpeker de at det ikke er på grunn av min hudfarge. Hvordan man enn betrakter det, er jeg fanget i en ond sirkel». Etter krigens slutt i 1946 vendte han tilbake til Martinique, for ett å senere å reise til Frankrike igjen for å studere medisin i Lyon.
Mens han studerte i Lyon, skrev Fanon essayene som senere skulle utgjøre Peau Noir, Masques blancs (1952). Her beskriver han de mange metodene som kolonisatoren bevisst eller ubevisst utnytter for å få de innfødte til å føle og leve med sin medfødte rasemessige skyldfølelse. Med utgangspunkt i sin egen oppvekst beskriver han hvorledes det han på det tidspunkt kalte den typiske frankofile «neger», oppfattet sin rolle. I både Frankrike og på Martinique var skolebarna flasket opp på fortellinger hvor negrene representerer «onde krefter». I Fort-de-France kunne en gå på kino og le av spilloppene til «buskmennene og zulunegrene» og sympatisere med Tarzans kamp mot de onde innfødte. Noe annet var det å sitte på en fransk kino ansikt til ansikt med den samme typen vås. Blant de hvite tilskuerne fant han fort ut at han, enten han likte det eller ikke, ble identifisert med de «buskmennene og zulunegrene» som han selv en gang hadde ledd av. Han var en fordømt. Ifølge hans egen verdensanskuelse var han en assimilert europeer som tilfeldigvis var farget, noe som førte til en følelse av skam og forakt for egen identitet og hudfarge. De hvite holdt imidlertid hårdnakket fast på sine stereotypiske forestillinger om den fjollete svarte Sambo, som stotret på gebrokkent fransk - selv når de møtte en mann som Fanon som snakket deres eget språk perfekt. Europeeren lukket Fanon og andre svarte inn i deres mørke hud. Med inspirasjon i Jean Paul Sartres eksistensialisme og Maurice Merlau Pontys fenomenologi forsøker Fanon gjennom Peau Noir, Masques blancs å komme til klarhet over disse tingene, og hva det innebærer i sosiologisk, psykologisk og eksistensiell forstand å bli definert som «neger».
Etter å ha spesialisert seg i psykiatri og jobbet ved det eksperimentelle psykiatriske sykehuset Hôpital de Saint-Alban i Sør-Frankrike, flyttet Fanon i 1955 til Algerie sammen med sin franske kone Josie Dublé, og fikk en sønn, Olivier. I Algerie praktiserte Fanon ved sykehuset Blida-joinville, som gikk under tilnavnet «galskapens hovedstad». Inspirert av Saint-Alban-sykehuset var Fanon pådriver for en rekke reformer ved Blida-Joinsville, og han skrev her en rekke artikler og notater om arbeidet ved sykehuset, og utarbeidet teorier om forbindelseslinjene mellom kolonialisme og psykiatriske lidelser. Det ble stadig klarere for Fanon at kolonialismen utgjorde et av de sentrale elementene i de psykiske lidelsene han behandlet ved Blida-Joinsville, noe som gjaldt både kolonisatorer og koloniserte. Notatene han gjorde seg fra Blida-Joinsville er utdypet i et eget kapittel i boken Les Damnés de la Terre (Jordens fordømte) fra 1961.
Under oppholdet i Algerie hadde den algeriske frigjøringskrigen økt betraktelig i styrke og omfang, og det ble umulig for Fanon å ikke ta stilling til de historiske hendelsene som pågikk rundt ham, og som han kom i direkte kontakt med som praktiserende lege. «Han behandlet så vel franske torturister som algeriske torturofre, franske kolonisatorer traumatisert av frigjøringshærens angrep, og algeriere som var knyttet til frigjøringshæren». En situasjon som ble mer og mer umulig, og hvor det ikke var annen utvei enn å velge side. Fanon sa opp stillingen ved sykehuset og meldte seg inn i den algeriske frigjøringsbevegelsen Front de Libération Nationale (FNL). I januar 1957 ble han utvist fra Algerie, og flyttet derfor til Tunis hvor han arbeidet mer eller mindre på heltid for frigjøringsbevegelsen. Her jobbet han blant annet som psykiater ved FNLs helsesentre, og redigerte tidsskriftet El Mouhajid. Fanon ble kjent som en ledende figur innen FNL, og ble utsatt for flere attentatforsøk fra franskmennenes side. De siste fire årene av hans liv var han aktiv som FNLs ambassadør i Accra, Ghana.
I 1961 døde Frantz Fanon av leukemi, bare 36 år gammel. Hans innflytelse på senere frigjørings- og dekoloniseringsbevegelser har vært betydelig. Hovedverket Jordens fordømte har blitt lest av revolusjonære ledere og aktivister verden over, som Stokely Carmichael, Malcolm X, Steve Biko, Ali Shariati, Che Guevara og en rekke andre.
John Bergqvist
John Bergqvist (født 10. oktober 1874, død 27. januar 1953) var en svensk fotograf, regissør og produsent.
Sud-Est Languedoc
Sud-Est Languedoc var et fransk fire-motors passasjerfly fra 1940- og 1950-tallet.
Konstruksjon og utvikling
Flyet var utviklet fra Bloch MB.160 (etter den franske flykonstruktøren Marcel Bloch) Det var i tjeneste hos Air France og det franske flyvåpen og fikk en lang konstruksjonsperiode i det okkuperte Frankrike under andre verdenskrig. Prototypen fløy første gang i september 1939 og testflyvninger ble ikke fullført før januar 1942.
Languedoc var et hel-metall lav-vinget fly for 33, men ble bygget i varianter for 24 eller 44-passasjerplasser. Det hadde opptrekkbart halehjul, var utstyrt med Gnome-Rhône 14N 44/45 stjernemotorer på 1 150 H/k. med 4-bladete propeller. Alt i alt ble det bygget 100 fly for Air France, det franske flyvåpen og den franske marine. Den eneste kunde utenfor Frankrike var det polske LOT som bestilte fem fly.
Flytypen i bruk
S-E 161 fikk navnet Languedoc før det ble satt inn på Air Frances rute fra Paris til Alger den 28. mai 1946. Etter en sommersesong måtte flyet tas ut av trafikk på grunn av problemer med landingshjulene. Dessuten var ikke flyet egnet for vintertrafikk på grunn av manglende oppvarming. Dårlige erfaringer med Gnome-Rhône 14N 44/45 førte til at det ble installert nye Pratt & Whitney R-1830 motorer og flyet ble snart et vanlig syn på Air Frances ruter på europeiske og nordafrikanske flyplasser.
Den siste Langudoc ble trukket ut av sivil tjeneste i 1964. Flytypen kunne ikke konkurrere med amerikanske og engelsk bygde passasjerfly og ble solgt til det franske flyvåpen og den franske marines flyvåpen som  konverterte disse til overvåkningsfly.
Huétraktaten (1863)
Huétraktaten av 1863 var en traktat undertegnet den 14. april 1863 mellom representanter for Vietnam og det franske kolonivelde. Traktaten åpnet tre vietnamesiske havner for utenlandshandel (Tourane, Balat og Quảng Yên). Dessuten ble kristen misjon garantert frihet, og vietnamesiske utenriksaffærer ble stilt under fransk beskyttelse. Saigon, som var blitt inntatt av franskmennene i 1862, ble erklært som hovedstad for Fransk Indokina.
Personellforbundet
Personellforbundet var et norsk fagforbund som ble stiftet i 1960 og som organiserte sivilt og militært tilsatte i Forsvaret, samt tilsatte ved Forsvarsmateriell, Forsvarsbygg, Forsvarets forskningsinstitutt, Etterretningstjenesten, NSM og Integrated Service Solutions.
Forbundet var et partipolitisk uavhengig fagforbund tilsluttet Yrkesorganisasjonenes Sentralforbund. Personellforbundet hadde tidligere navnet Forsvarets Sivile Tjenestemenns Landsforbund, før det i 2018 gikk inn i Parat og tok navnet Parat forsvar.
Herculez Gomez
Herculez Gomez (født 6. april 1982 i Oxnard i California) er en amerikansk profesjonell fotballspiller som spiller for den meksikanske fotballklubben CF Pachuca. Han spiller spiss, og er også en del av. Gomez har spilt for flere andre klubber i sin karriere, blant annet Kansas City Wizards og Los Angeles Galaxy fra USA.
Han ble tatt ut til Fotball-VM 2010 i Sør-Afrika.
Bolax
Bolax er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).
Levevis
Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om natten.
Caroline Mathilde Schytte Jensen
Caroline Mathilde Schytte Jensen (født 1. mars 1848 i Fredrikshald, død 24. september 1935 i Oslo) var en norsk forfatter og komponist, særlig kjent for barnesanger som Tre søte småbarn (også kalt Venter på far) og Ride ride ranke.
Biografi
Caroline Mathilde Schytte var datter av den velstående kjøpmannen Hans Holst Schytte (1815–1893) og Anne Marie Faye (1828–1872), og fikk en oppvekst preget av foreldrenes store kulturinteresse.
I 1873 giftet hun seg med presten og forfatteren Svend Holst Jensen som ble sjømannsprest i Leith i Skottland, senere i London. Etter ni år i Storbritannia flyttet familien hjem til Norge der Holst Jensen ble prest i Høvåg og senere i Grimstad. Ekteparet fikk fire barn, hvorav sønnen Gabriel Scott, født i Leith i 1874, ble en kjent forfatter.
I 1917 ble hun ufrivillig innblandet I en stor skandale rundt Kristiania ferieselskab, der hun som styreformann grep inn og påviste et betydelig underslag.
Komponist og forfatter
Caroline Schytte Jensen var særlig kjent for sine barnesanger; hun komponerte melodier til over 200 sanger for barn, enkelte skrev hun dessuten tekst til. Hun var en avholdt skribent, særlig blant kvinnelige lesere, og skrev tidsskrift- og avisartikler om en rekke ulike emner. Hun hadde blant annet en fast spalte med oppskrifter fra sitt eget kjøkken, og gav i 1910 ut en samling av disse i Kokebok for by og land.
Red Rock West
Red Rock West er en amerikansk kriminalthriller fra 1993 regissert av John Dahl. Filmen handler om en ung arbeidssøkende mann som kommer til en liten by der han ved en ren tilfeldighet blir viklet inn i en drapsintrige. Hovedrollen spilles av Nicolas Cage, mens sentrale biroller spilles av Dennis Hopper, J. T. Walsh og Lara Flynn Boyle.
Handling
Michael Williams havner pengelens og deprimert i den søvnige småbyen Red Rock West. Han finner nærmeste bar og blir til sitt sjokk forvekslet med en annen av bartenderen. Bartenderen Wayne tror han er leiemorderen Kyle, som han har lovt 5000 dollar for å ta livet av kona Suzanne. Michael forteller ikke Wayne at han har tatt feil person og tar nølende imot pengene. Deretter oppsøker han parets bolig der han forteller kona Suzanne om Waynes planer. Til sin overraskelse tilbyr hun Michael den dobbelte summen for å ta livet av Wayne. Ting kompliseres ytterligere når den virkelige leiemorderen ankommer byen og Michael må flykte for livet. I tillegg blir Michael romantisk involvert med den mystiske Suzanne.
Popularitet og økonomi
På grunn av at den ble vist på et svært begrenset antall kinoer, innbrakte den kun $2,5 millioner i USA. Filmen hadde forøvrig USA-premiere på kabel-TV-kanalen HBO.
Produksjonskostnadene var på $8 millioner.
Anmelderne
Filmen ble meget godt mottatt av anmelderne, noe som gjenspeiles i at den har fått så mye som 97 % på Rotten Tomatoes. Den amerikanske filmkritikeren Roger Ebert gav den 3,5 av 4 stjerner, mens Leonard Maltin gav den 3 av 4 stjerner.
Den ble også godt mottatt av de norske anmelderne.
Mord (andre betydninger)
Mord er å ta livet av noen, i norsk strafferett en eldre betegnelse for overlagt drap
Mord kan også referere til:
Fylkesvei 1948
Fylkesvei 1948 går mellom Galterud og Heiberg i Sør-Odal kommune.
Frem til 2019 hadde veien betegnelsen fylkesvei 293 (Hedmark).
Johann Gottfried Bernhard Bach
Johann Gottfried Bernhard Bach (1715–1739) var en tysk organist. Han var Johann Sebastian og Maria Barbara Bachs sjette barn.
Gottfried etterlot seg gjeld både da han reiste fra Mühlhausen og da han våren 1738 forlot Sangerhausen, denne gangen uten engang å fortelle hvor han oppholdt seg. Borgermesteren i byen sendte et brev til J. S. Bach med forespørsel om han visste hvor sønnen befant seg, og den skuffede faren svarte:
Året etter, i januar 1739, reiste Johann Gottfried Bernhard Bach til Jena og immatrikulerte seg som jus-student. Han tok også opp kontakt med onkelen Johann Nikolaus Bach. Men bare fire måneder senere, kort tid etter sin 24. fødselsdag døde Bernhard Bach i «hitzigen Fieber».
Gottfried var uten tvil en utmerket organist, men det det finnes ikke bevarte stykker av ham og det er ikke kjent om han skrev musikk.
Asiatisk løve
Asiatisk løve (Panthera leo persica) er den eneste nålevende underarten av løve (Panthera leo) som holder til utenfor Afrika, nærmere bestemt i Asia.
Beskrivelse
Asiatisk løve skiller seg fra de afrikanske gjennom å være gjennomgående noe mindre. Løvinnene veier normalt ca. 120-180 kg, hannene ca. 150-250 kg. Lengden er henholdsvis 140-175 cm hos hunner og 170-250 cm hos hanner.
Asiatisk løve har også en rikere behåring på haledusken og mer behåring på albuene, samt hudfolder i lengderetningen på magen. Hannene har dessuen mindre rik mankeprakt enn sine afrikanske artsfrender. Anatomisk er det også en forskjell på skallen. Asiatiske løver har to små hull på hver side av skallen som gir passasje til nervebaner og blodkar til øynene, mens afrikaske løver bare har ett hull på hver side. Det er også genetiske forskjeller, men disse er relativt små.
Sonrise
Sonrise er det eneste studioalbumet til det norske death metal bandet Schaliach.
Altbumet ble gjennutgitt i 2005 av Monumentum Scandinavia med et bonusspor: 9. «Purple Filter».
Asiatisk løve
Utbredelse
I Asia finnes det nå løver kun i et svært begrenset område i delstaten Gujarat i India, nærmere bestemt i Gir Forest-reservatet på grensen mellom Junaghad og Amreli. I tidligere tider fantes det løver fra Hellas i vest til sentrale strøk av India i øst.
Asiatiske løver trives helst i kratt- og småskog, samt teakskog.
Levetid
Asiatiske løver lever lenger enn sine afrikanske artsfrender. Gjennomsnittsalderen er 17-18 år blant løvinner, men det finnes eksempler på at de kan bli nærmere 21 år gamle. Hannene blir gjerne omkring 16 år gamle.
Status og trusler
I 2000 estimerte IUCN/SSC Cat Specialist Group ( Nowell, K., Breitenmoser, U., Breitenmoser, C. & Jackson, P.) at totalbestanden av asiatisk løve var på omkring 250 voksne individer, samtidig som den fikk endret status fra truet til kritisk truet (CR C2a(ii) ver 3.1 (2001) ). Underarten står også på CITES Appendix I liste over truete arter.
Hodh Ech Chargui
Hodh Ech Chargui er en region i Mauritania. Hovedstaden heter Néma. Regionen hadde 430,668 innbyggere ved folketellingen i 2013.
290-årene
-- 290 -- 291 -- 292 -- 293 -- 294 -- 295 -- 296 -- 297 -- 298 -- 299
Tiårsoversikt
SAFE
SAFE er fagforbund for ansatte i energisektoren til lands og til havs. SAFE, en forkortelse for Sammenslutningen av Fagorganiserte i Energisektoren, ble opprettet av tillitsvalgte innenfor olje- og gassindustrien i Yrkesorganisasjonenes Sentralforbund sammen med Oljearbeidernes Fellessammenslutning OFS i august 2005. OFS ble stiftet i 1973.
Ledelse
Leder i 2014 er Hilde-Marit Rysst.
Éric Abidal
Éric Sylvain Abidal (født 11. september 1979 i Lyon) er en tidligere fransk fotballspiller som sist spilte for Olympiacos. Han har gjennom karrieren blant annet spilt for den spanske toppklubben FC Barcelona, Lyon og det. Abidals faste posisjon på banen var venstreback, men han ble også benyttet som midtstopper. Han var kjent for sine defensive kvaliteter, og ikke minst sin innleggsfot av høy klasse.
Karriere
I 2007 ble han hentet av den spanske storklubben FC Barcelona for 15 millioner euro, og signerte en kontrakt som strakk seg over fire år. Klubbens president Joan Laporta satte utkjøpsklausulen til hele 90 millioner euro. Abidal (med draktnummer 22) var en sentral, defensiv brikke i laget som under trener Pep Guardiola blant annet vant tre seriemesterskap og to Mesterligatroféer i årene 2008-2012.
Sykdom
15. mars 2011 ble det kjent at Abidal var diagnostisert med kreft i leveren. Han ble operert senere samme måned, og det var ventet at han ville være uaktuell for spill resten av sesongen. Men allerede i mai var franskmannen tilbake i Barcelonas spillertropp, og han spilte hele kampen da klubben tok sin fjerde finaleseier i Champions League, mot Manchester United på Wembley Stadium i London, 28. mai 2011. Da laget mottok pokalen foran et fullsatt stadion etter kampen, ga Carles Puyol kapteinsbindet til Abidal slik at han ble den første til å løfte pokalen.
15. mars 2012 ble det kjent at Abidal måtte gjennom en levertransplantasjon, som følge av kreftsykdommen. Forsvarsspilleren hadde frem til dette tidspunktet fortsatt å spille fast i Barcelonas startellever, både i La Liga og i Champions League. Operasjonen ble gjennomført 10. april samme år, og var vellykket ifølge representanter for sykehuset, Hospital Clínic de Barcelona. I juni opplyste legene ved sykehuset at det var muligheter for at Abidal kunne spille profesjonell fotball igjen. Han var oppført som del av Barcelonas spillerstall i 2012/13-sesongen, og franskmannen kom inn som innbytter og spilte de siste 15 minuttene i lagets siste hjemmekamp for sesongen, mot Málaga 1. juni. Det var da allerede avgjort at Abidal ville forlate Barcelona etter denne sesongen for å avslutte spillerkarrieren i en annen klubb, men at han er tiltenkt en fremtidig rolle i klubbens spillerutvikling.
Barkåker
Barkåker stasjon er nedlagt.
På Barkåker finnes også flere bedrifter, blant annet Visma Retail.
490-årene
-- 490 -- 491 -- 492 -- 493 -- 494 -- 495 -- 496 -- 497 -- 498 -- 499
Bonsai
Bonsai er kunsten å dyrke miniatyrtrær i potte. Ordet bonsai (盆栽) er japansk, og betyr tre-i-potte. Bonsaier er på størrelse med vanlige potteplanter, men har proporsjoner som et vanlig tre.
490-årene
Tiårsoversikt
Bonsai
En bonsai regnes gjerne for å være et levende kunstverk. Det finnes museer som stiller ut bonsaier i både Japan, Amerika og Marbella, Spania. De eldste fortsatt levende bonsaier sies å være nær 800 år gamle.
Som for annen østlig kunst, er også den japanske bonsai ikke bare et sett med dyrkingsoperasjoner av et miniatyrtre i potte. Det er også en hel filosofi, om rettferdighet, klokskap, hjertevarme og hensynsfullhet. Det er svært vanskelig for et menneske utenfor Japan å forstå den japanske filosofi, men for å oppnå suksess er det likevel nødvendig å i det minste behandle bonsaien seriøst, og vise den maksimalt med kjærlighet og oppmerksomhet. Med riktig og omsorgsfull dyrking kan den leve i århundrer.
Tradisjonell bonsai må tilfredsstille disse krav:
Kjente Norske samlere
Thomas Anker Lie har siden 1990 være en av Norges fremste samlere av Bonsai.
Samlingen i dag teller 812 trær og er medlem av Norsk tresamlelag.
Havsteinbanen
Havsteinbanen er banen til Sverresborg IF. Den ligger i John Skaarvolds vei og har plass til ca. 5000 tilskuere. Banen er av typen gammelt kunstgress, men det er nylig blitt lagt gummi, i stedet for sand der.
Khabarovsk TETs-1 kraftverk
Khabarovsk-1 kraftverk (russisk: Khabarovskaja TETs-2) er et varmekraftverk nær Khabarovsk i Khabarovsk kraj, Russland. Det eies og opereres av et regionalt kraftselskap, og har en produksjonskapasitet på 435 MW. Brenselstype er kull og naturgass.
Markus Wasser
Markus Wasser (født 7. mai 1968), sveitsisk bobkjører som deltok i de olympiske vinterleker 1998 i Nagano.
Wasser vant en olympisk sølvmedalje i bobsleigh under vinter-OL 1998 i Nagano. Han var med på det sveitsiske laget som kom andreplass i firerbob bak Tyskland. De andre på laget var Marcel Rohner, Markus Nüssli og Beat Seitz.
Komsomolsk-3 kraftverk
Komsomolsk-3 kraftverk (russisk: Komsomolskaja TETs-3) er et varmekraftverk nær Komsomolsk-na-Amure i Khabarovsk kraj, Russland. Det eies og opereres av et regionalt kraftselskap, og har en produksjonskapasitet på 360 MW. Brenselstype er naturgass.
Byggingen av kraftverket begynte omkring 1980, og første byggetrinn stod ferdig i 1988. Kraftverket har senere blitt utvidet og fornyet.
Tommy Wirkola
Tommy Wirkola (født 6. desember 1979 i Alta) er en norsk filmregissør, manusforfatter og skuespiller. Wirkolas første langfilm var Kill Buljo: The Movie fra 2007, som han skrev sammen med Stig Frode Henriksen. De to laget senere grøsserkomedien Død snø, som hadde premiere på norske kinoer 9. januar 2009.
25. januar 2013 hadde hans første Hollywood-film, actionkomedien Hansel and Gretel: Witch Hunters, internasjonal premiere. Wirkola var regissør og manusforfatter for filmen. Filmen har Jeremy Renner og Gemma Arterton i rollene som de voksne Hans og Grete, som nå er blitt heksejegere.
Tommy Wirkola studerte mediefag ved Høgskolen i Finnmark, filmvitenskap ved Høgskolen i Lillehammer og tok en bachelorgrad i film- og tv ved Bond University i Australia.
Det medisinske universitet i Łódź
Det medisinske universitet i Łódź (polsk Uniwersytet Medyczny w Łodzi, forkortet UM) ble opprettet 1. september 2002, ved sammenslåingen av to høyskoler i Łódź – Det medisinske akademi (grunnlagt 1950) og Det militærmedisinske akademi (grunnlagt 1958). Det nye universitetet viderefører samtidig de to akademienes historie og tradisjon. Det består av åtte fakulteter og har over 5 300 studenter.
Skatterevisorenes forening
Skatterevisorenes Forening er et fagforbund som ble etablert i 1939.
Hodh El Gharbi
Hodh El Gharbi er en region i Mauritania. Hovedstaden heter Ayoun el Atrous. Regionen hadde 294,109 innbyggere ved folketellingen i 2013.
Skatterevisorenes forening
Skatterevisorenes Forening er den største revisororganisasjonen i Skatteetaten. Vi organiserer landets spisskompetanse innenfor revisjon, kontroll og vurdering av næringslivets disposisjoner på områdene skatt, merverdiavgift og særavgifter, på statens vegne.
Forbundet er medlem av Unio 1. januar 2007.
Leder er Odd Arne Kjellstadli.
Konrad Lorenz
Konrad Zacharias Lorenz (født 7. november 1903 i Wien, død 27. februar 1989 samme sted)  var en østerriksk zoolog og ornitolog som spilte en viktig rolle i utviklingen av klassisk sammenlignende etologi.
Bakgrunn
Lorenz var sønn av ortopeden Adolf Lorenz, som praktiserte i Wien og New York, og som blant annet ble mottatt av Theodore Roosevelt i Det hvite hus.
Lorenz vokste opp i foreldrenes villa i Altenberg ved Wien. I 1909 begynte han på folkeskole og i 1915 på Schottengymnasium i Wien, der han i 1921 avla matura med utmerkelse. Lorenz var barndomsvenn med den kjente vitenskapsteoretikeren Karl Popper.
Medisiner
I 1922 begynte Lorenz på medisinstudiet, først i New York, senere ved Universität Wien, der han tok doktorgraden i medisin i 1928. Fra samme år, og med noen avbrekk fram til 1935, var han assistent hos anatomen Ferdinand Hochstetter, som var en magnet på «tysknasjonale» og völkischsinnede studenter. Hochstetter lot Lorenz drive med etologisk forskning på si, men etterfølgeren forbød Lorenz å drive etologistudier. Tidens ideologi var slik at de toneangivende kretser i Wien så på biologifaget i sin alminnelighet som heller uønsket, og ganske spesielt den retningen som Lorenz utførte framragende forskning på. Motstanden mot Lorenz' etologiske forskning kom av at akademiske kretser under influens fra den katolske kirke, Lorenz' publikasjoner i denne perioden førte senere til åpne påstander om at hans vitenskapelige arbeid var blitt influert av nazistiske sympatier. Hans publiserte verker i nazitiden som inneholdt støtte til den nazistiske forestilling om rasehygiene om enn uttrykt med psevdovitenskapelige metaforer.
I 1936 ble Lorenz habilitert, og i 1937 fikk han en stilling ved universitetet i Wien som zoolog med særlig vekt på sammenlignende anatomi. Dette var den første akademiske lærestolen av sitt slag i Østerrike.
28. juni 1938, bare få måneder etter Anschluss, søkte Lorenz om å bli medlem av NSDAP. Opptakssøknaden viser at han stilte seg fullt og helt bak NSDAPs idéer om rasehygiene, noe han senere beklaget som en grunnleggende feiltakelse.
De siste årene av sitt liv støttet Lorenz det østerrikske grønne partiet, spesielt deres holdning mot kjernekraft i Østerrike.
Virke
Lorenz argumenterte mot tidens framherskende holdning om at dyrs atferd hovedsakelig var innlært, og hevdet at mye av atferden hadde et genetisk grunnlag, f.eks. at fugler begynner å fly uten forutgående trening. Han beskrev preging, dvs. den innlæringsmekanismen som gjør at ungdyr raskt og definitivt kan lære seg hvordan medlemmer av sin egen art ser ut, artens sang, hva som er farlig etc.
Lorenz var den første som brukte ordet mobbing, den atferd sosiale dyr i fellesskap viser når de angriper og driver bort predatorer eller støter ut individer av samme art med avvikende atferd. De siste årene var han interessert i menneskers og dyrs evne til å oppleve og forstå verden rund seg, og boka Die Rückseite des Spiegels – Versuch einer Naturgeschichte menschlichen Erkennens, som han selv betegnet som sitt hovedverk, regnes som det første forsøket på en større systematisk formulering av feltet evolusjonær epistemologi.
Mange av Lorenz' bøker er blitt utgitt på en mengde språk, og flere gis fortsatt ut.
Priser og ærsbevisninger
I 1968 ble Lorenz innvalgt som utenlandsk representant av Kungliga Vetenskapsakademien.
Lorenz, den nederlandske zoologen Nikolaas Tinbergen og den tyske entomologen Karl von Frisch ble i 1973 i fellesskap tildelt Nobelprisen i fysiologi eller medisin med begrunnelsen «for their discoveries concerning organization and elicitation of individual and social behaviour patterns.»
Mauken
Mauken er et fjellmassiv i Målselv kommune i Troms. Det ligger mellom Målselvdalen i sør og Takelvdalen i nord. Fjellet har flere topper, hvorav den høyeste er Stormauken på 1 194 meter over havet. Andre topper er Mauktippen (1 151 moh.] og Maukungen (1 115 moh).
De mest stabile vinterbeitene til Mauken reinbeitedistrikt er konsentrert rundt og vest for Maukenmassivet.
I juni 1941 styrtet et tysk Junkers Ju 88-fly 50 meter nedenfor toppen. Det var elendige flygeforhold, og flygerne så ikke fjellet før de var 30 meter unna. Flyet ble totalvrak og mannskapet på tre omkom. Et par lokale personer fant en pistol ved flyvraket, ble oppdaget og sendt til konsentrasjonsleir i Tyskland.
I 2005 diskuterte investorer om de skulle bygge Målselv fjellandsby der eller på Myrefjellet, der sistnevnte ble valgt.
Induksjon (filosofi)
Induksjon (la in i og ducere lede,føre) beskriver innenfor filosofien og logikken en slutning der konklusjonen ikke følger av premissene av nødvendighet, men av sannsynlighet.
Definisjon
Ofte innebærer induksjon det å trekke en slutning fra det individuelle til det allmenne. Det vil si at på bakgrunn av et begrenset antall observasjoner slutter man til en større sannsynlig generalisering. Vanligvis kalles denne måten å trekke slutninger på for induktiv generalisering.
Denne typen slutninger benytter seg ofte av observasjoner gjort tidligere til å si noe om det som skjer i fremtiden. Et eksempel kan være soloppgangen. Solen har stått opp hver dag så lenge menneskene husker, så vi regner med at den vil gjøre det i morgen også (et eksempel fra filosofen David Hume (1711–76)).
Likevel så behøver ikke en induktiv slutning å forstås alene som fortid-fremtid slutning, og den kan inkludere slutninger fra det generelle til det spesifikke, det spesifikke til det spesifikke og det generelle til det generelle.
Induksjonsproblemet
Induktive generaliseringer er viktige. Slutninger i eksperimentell vitenskap er avhengig av induktive generaliseringer for å formulere og bekrefte universelle naturlige lover på bakgrunn av relativt få observasjoner. Likevel er det viktig å ta med i betraktning at induksjon slutter fra «noe» på en måte som bare fungerer med nødvendigheten for et «alt». Dette problemet er kjent som induksjonsproblemet, og de logiske problemene ble første gang påpekt av David Hume, men først utarbeidet skikkelig av vitenskapsfilosofen Karl Popper. Et eksempel: Dette er ikke et godt utformet deduktiv slutning, siden premissene kan være sanne og konklusjonen være usann. Likevel kan det være en sterk induktiv slutning, da kanskje 'noen' viser til alle unntatt én og hvis konklusjonen tolkes dit hen at den betyr at det er sannsynlig at denne krokodillen liker karameller. Men sammenlign med dette eksempelet:
Selv om denne slutningen er lik i mange henseender, så er dette en velformet deduktiv slutning, det er faktisk ikke en induktiv slutning i det hele tatt. Det er viktig å være klar over denne likheten mellom de to typene slutning (for eksempel kan soloppgangseksempelet ovenfor settes opp så lik en deduktiv slutning som mulig, men uansett måtte være en induktiv slutning).
Induksjonsproblemet, som vi ser av eksemplene overfor, er altså hvordan kan en slutning være en god slutning som induksjon, men være en dårlig slutning som deduksjon? Eller vi kan koke den ned til det enklere: Problemet med å rettferdiggjøre naturens enhet. Hvis naturen hadde vært enhetlig og regelmessig i sin oppførsel så kunne alle observasjoner gjort i fortid og nåtid forventes å gjenta seg i fremtiden (og i den uobserverte fortid og nåtid – og dermed løse analogiproblemet). Bevismaterialet ville i så fall være det vi allerede har observert, og vi ender opp i en form for sirkelargumentasjon (circulus in probando), noe allerede Hume påpekte.
Å anta (tro) at solen sannsynligvis ikke vil gå opp i morgen er altså derfor ikke ulogisk, siden konklusjonen ikke følger med tankemessig nødvendighet (dvs. logisk) fra premissene (tidligere observasjoner).
Fylkesvei 1944
Fylkesvei 1944 går mellom Høgholen og Åkroken i Sør-Odal kommune.
Frem til 2019 hadde veien betegnelsen fylkesvei 289 (Hedmark).
Herbert Trube
Herbert Lawrence Trube (født 3. september 1886, død 13. juli 1959) var en amerikansk friidrettsutøver som deltok i de olympiske leker 1908 i London.
Trube vant en olympisk sølvmedalje i friidrett under 1908 i London. Han var med på det amerikanske laget som kom på andreplass i 3 miles lagløp bak Storbritannia, de andre på laget var George Bonhag og John Eisele.
Northern Lights
Northern Lights er et split album mellom de fire norske death metal bandene Schaliach, Groms, Antestor og Extol.
Elvia
Elvia AS (stiftet 29. oktober 1998 som Hafslund Nett AS) er Norges største nettselskap, og leverer strøm til rundt 2 millioner mennesker i Innlandet, Oslo og Viken. Selskapet ble til 1. januar 2020 etter en sammenslåing av Eidsiva Nett og Hafslund Nett.
Selskapet er heleid av Eidsiva Energi og har per april 2020 ca. 800 ansatte med hovedkontor på Hamar.
Eidsiva
Eidsiva Nett AS (stiftet 9. mars 2000) hadde konsesjon fra Norges vassdrags- og energidirektorat til å eie og drive overføringsnett for elektrisk energi i Hedmark og Oppland. Selskapets hovedkontor lå på Hamar.
Selskapet eide og drev regional- og distribusjonsnett i Hedmark og Oppland, med en total utstrekning på ca. 21 000 kilometer. Eidsiva Nett eide også 49 prosent av Elverum Nett.
Hafslund
Selskapet eide og forvaltet regionalnettet i Oslo, Akershus og Østfold, samt et distribusjonsnett som omfattet 35 kommuner i Oslo, Akershus og Østfold.
Nettet besto per 1. januar 2018 av til sammen 43,562 kilometer luftledninger og jordkabler, 170 transformatorstasjoner og 17,903 nettstasjoner. Energileveransen til sluttkunder i 2017 var 19,6 terawattimer.
190-årene
-- 190 -- 191 -- 192 -- 193 -- 194 -- 195 -- 196 -- 197 -- 198 -- 199
Tiårsoversikt
Gunnison County
Gunnison County er et fylke i den amerikanske delstaten Colorado. Det ligger i de sentrale delene av staten og det grenser mot Pitkin County i nord, Chaffee County i øst, Saguache County i sørøst, Hinsdale County i sør, Ouray County i sørvest, Delta County og Montrose County i vest og mot Mesa County i nordvest.
Gunnison Countys totale areal er 8,442.71 km² hvorav 54,23 km² er vann. Ved folketellingen i 2010 hadde fylket 15,324 innbyggere og administrasjonssenteret ligger i byen Gunnison som også er fylkets største by.
Historie
Fylket ble grunnlagt i 1877 av land som ble skilt ut fra Lake County og det har fått sitt navn etter kaptein John Gunnison.
Fylkesvei 3102
Fylkesvei 3102 går mellom Elgestad på Nøtterøy i Færder kommune og Husøy i Tønsberg kommune.
Frem til 2019 hadde veien betegnelsen fylkesvei 430 (Vestfold).
Fjällbacka kirke
Fjällbacka kirke er en steinkirke i Fjällbacka menighet i Göteborgs stift. Kirken ligger sentralt på et høydedrag i tettstedet Fjällbacka, og er godt synlig fra vidt omkring.
Kirkebygget
Kirken ble bygget tidsrikitg i 1892 i nygotisk stil. Det var et ønske om å bygge en kirke i tre, men med mangelen på tre i området ble dette for dyrt. Valget ble dermed en steinkirke bygget av rød bohusgranit fra området rundt Fjällbacka. Arkitekt var Adrian C. Peterson.
På kirkens nordøstre side ligger kirkegården som ble innviet i 1907, og utvidet i 1970.
Gaute Skjegstad
Gaute Boris Skjegstad (født 13. juli 1983) er en norsk skuespiller, stemmeskuespiller og instruktør.
Han har blant annet spilt i Unge Lovende, Zombie-Lars, Norsk-ish, Hotel Cæsar og i 1732 Høtten.
Skjegstad har også norsk stemme til Shaggy i Scooby-Doo! Mysteriegjengen, Miss Piggy i Muppets Now!, Ryder i PAW Patrol og Pinocchio i Pinocchio.
John Hillerman
John Benedict Hillerman (1932–2017) var en amerikansk skuespiller kjent fra tv-serien Magnum, P.I.
Hillerman medvirket i 70 film- og TV-produksjoner i løpet av karrieren. Han gjorde også over 100 sceneroller, primært i sine yngre år.
180-årene
-- 180 -- 181 -- 182 -- 183 -- 184 -- 185 -- 186 -- 187 -- 188 -- 189
Lesjon
En lesjon (av la. laesio) er en medisinsk terminologi for et abnormalt vev på eller i en organisme, som regel skadet av sykdom eller traume.
180-årene
Tiårsoversikt
John Hillerman
Biografi
Hillerman ble født Denison i Texas og studerte til journalist ved University of Texas at Austin. I 1953 vervet han seg til United States Air Force. Det var på denne tiden at han begynte med teater, og etter endt tjeneste i militæret flyttet han til New York City hvor han studerte ved American Theatre Wing. I 1957 begynte han å opptre ved profesjonelle teater.
Hillerman filmdebuterte i 1970 i en liten birolle i kriminaldramaet They Call Me MISTER Tibbs!, og TV-debuterte året etter i TV-filmen Sweet, Sweet Rachel. Utover på 1970-tallet hadde han notable roller i filmer som blant annet What's Up, Doc? (1972), Tyven som kom til middag (1973), Blazing Saddles (1974), Chinatown (1974) og Sunburn (1979). I perioden 1975–1976 hadde han en fast rolle i dramakrimserien Ellery Queen, og i 1977–1978 i komiserien The Betty White Show. I samme periode hadde han gjesteopptredener i kjente TV-serier som blant annet Kojak (1974), Mannix (3 episoder, 1972–1975), Hawaii Five-O (2 episoder, 1976 & 78), Huset på prærien (1978), Kjærlighetsskipet (3 episoder, 1979–1983) og One Day at a Time (6 episoder, 1976–1980).
Hans karriere nådde nye høyder da han i 1980 fikk hovedrollen som den småpompøse britiske godsbestyreren Jonathan Higgins i krimserien Magnum, P.I. Handlinga foregikk på Hawaii og hadde Tom Selleck i hovedrollen. Serien gikk frem til 1988 og Hillerman medvirket i 162 episoder.